04/12/2017 | Administración LocalMunicipal
Arzúa
Anuncio bases que rexerán para poder seleccionar un/unha asesor/a xurídico/a para o Centro de Información á Muller

Co obxecto de dar cumprimento ao disposto no artigo 205 n.º 4 da Lei 2/2015 de 18 de abril, do Emprego público de Galicia, en relación co apartado cuarto do acordo adoptado pola Xunta de Goberno Local, na sesión celebrada o día 21 de novembro de 2017, ao resolver sobre o punto 5º) da súa Orde do día nomeado “Aprobación das bases que rexirán para a contratación dun asesor xurídico para prestar os seus servizos no Centro de Información á Muller”. Procédese a publicar ditas bases, cuxo contido é o que a continuación se indica; facendo constar que o prazo de presentación de instancias será de dez días hábiles, a contar desde o seguinte ao da publicación do anuncio da convocatoria deste proceso de selección no Diario Oficial de Galicia. A contratación laboral temporal, na modalidade de contrato de interinidade, a tempo parcial, mediante o sistema de concurso-oposición, do posto de traballo de asesor/a xurídico/a do Centro de Información á Muller, en tanto a traballadora ocupante do mesmo permaneza na situación de excedencia forzosa por exercicio de cargo público, cun período de proba de dous meses, para levar a cabo as seguintes funcións, enumeradas no artigo 13 do DECRETO 130/2016, de 15 de setembro, polo que se establecen os requisitos e o procedemento para o recoñecemento e acreditación dos centros de información á muller de titularidade das entidades locais de Galicia, así como para a modificación e extinción do seu recoñecemento: a) Información e asesoramento xurídico. b) Colaboración na elaboración de memorias e documentos. c) Calquera outra función que, dentro do seu ámbito de actuación, lle encomende a persoa que exerza a dirección do CIM. Esta contratación realizarase na modalidade de “contrato de interinidade”, a tempo parcial, ao abeiro da normativa contida no artigo 15.1. c) do Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores, así como no Real Decreto 2720/1998, de 18 decembro, modificado polo apartado 2 da Disposición Final primeira do RD 1251/2001, de 16 de novembro, polo que se desenvolve o artigo 15 do Estatuto dos Traballadores en materia de contratos de duración determinada. Ao aspirante que resulte nomeado seranlle de aplicación as previsións que establece a Lei 2/2015, do 29 de abril, do emprego público de Galicia (no que lle resulten aplicables); así como o Convenio Colectivo de traballo do persoal laboral ao servizo do Concello de Arzúa (BOP núm.228 do 27 de novembro de 2014) e o Texto Refundido da Lei do Estatuto dos Traballadores aprobado por Real Decreto Lexislativo 2/2015, de 23 de outubro. Asemade, o proceso selectivo regularase polo previsto nas presentes bases e no non previsto nelas, ou en aquelo que as contradiga, será de aplicación o establecido nas seguintes disposicións: - Lei 2/2015, do 29 de abril, do emprego público de Galicia; - Lei 7/2007, de 12 de abril, do Estatuto Básico do Empregado Público (en sucesivas citas EBEP); - Lei 2/2007, do 28 de marzo, do traballo en igualdade das mulleres de Galicia; - Lei 30/84, de 2 de agosto, de Medidas para a Reforma da Función Pública (naquelas disposicións aínda vixentes e que sexan básicas); - Lei 7/1985, de 2 de abril, Reguladora das Bases de Réxime Local; - Texto Refundido das disposicións legais vixentes en materia de Réxime Local, aprobado por Real Decreto Lexislativo 781/1986, de 13 de xuño (naquelas disposición básicas); - Lei 5/1997, de 22 de xullo, da Administración Local de Galicia; - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local - Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro; e demais disposicións de aplicación xeral. A duración será a do tempo que dure a ausencia do traballador substituído con dereito a reserva de posto de traballo. A xornada ordinaria de traballo será de 12 horas semanais.1.146,38 euros mensuais, distribuídos nos seguintes conceptos salariais: - Salario Base: 980,04 euros - Prorrateo de pagas extraordinarias: 163,34 euros Para participar nas probas selectivas, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes, e deberán manterse durante todo o proceso selectivo: a) Ter a nacionalidade española, ou algunha outra que consonte ao disposto no artigo 52 da Lei 2/2015, do 29 de abril, do emprego público de Galicia, permita o acceso ao emprego público. b) Deberá posuír titulación de grao, ou equivalente, en Dereito, e contar con formación e experiencia en temas relacionados coa igualdade de oportunidades por razón do xénero (artigo 10.1. c) do DECRETO 130/2016, de 15 de setembro, polo que se establecen os requisitos e o procedemento para o recoñecemento e acreditación dos centros de información á muller de titularidade das entidades locais de Galicia). c) Non ter sido separado mediante expediente disciplinario do servicio de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. No caso de nacionais doutros estados, no estar inhabilitado ou en situación equivalente, nin ter sido sometido a sanción disciplinaria o equivalente que impida no Estado de procedencia o acceso ao emprego público nos termos anteriores. d) Ter feitos os dezaseis anos e non exceder, de ser o caso, a idade máxima de xubilación forzosa. e) Posuír as capacidades e aptitudes físicas e psíquicas que sexan necesarias para o desempeño das correspondentes funciones ou tarefas. O anuncio desta convocatoria publicarase no Boletín Oficial do Estado e no Diario Oficial de Galicia. As bases de selección publicaranse no Boletín Oficial da Provincia. Asemade, publicarse un anuncio da convocatoria no periódico “La Voz de Galicia” e no Taboleiro de Anuncios do Concello. O resto de anuncios relativos a este procedemento selectivo difundiranse mediante a súa publicación no Taboleiro de Anuncios da Casa do Concello. No prazo de dez (10) días hábiles, contados a partir do día seguinte ao da publicación do anuncio da convocatoria no DOGA, os aspirantes deberán presentar a súa solicitude, segundo o modelo do ANEXO II destas bases, no Rexistro Xeral do Concello ou por calquera das formas establecidas no art.16.4 da Lei 39/2015, de 1 de outubro, do procedemento administrativo común das administracións públicas. Nos supostos previstos nos apartados b), c) d) e e) do artigo 16.4, os aspirantes deberán comunícalo ao concello mediante telegrama ou telefax (981 500 914) durante o mesmo prazo que o de presentación de instancias. A solicitude deberá ir acompañada dos orixinais ou copias compulsadas da seguinte documentación: – documento nacional de identidade ou equivalente. – titulación esixida segundo o disposto na base quinta, apartado b); que se acreditará co orixinal ou fotocopia compulsada da mesma, ou no seu defecto, xustificante de ter efectuado o depósito para a súa obtención acompañado da certificación oficial de ter superados os estudios conducentes para a súa expedición. – xustificación de ter realizado polo menos 200 horas de actividades formativas relacionadas coa igualdade de oportunidades (artigo 10.3 do DECRETO 130/2016, de 15 de setembro, polo que se establecen os requisitos e o procedemento para o recoñecemento e acreditación dos centros de información á muller de titularidade das entidades locais de Galicia); que se acreditará co orixinal ou fotocopia compulsada da certificación da entidade que impartiu o curso ou do documento oficial acreditativo da súa realización. Nos documentos acreditativos deberá constar necesariamente a duración da actividade formativa. En caso contrario, non poderán ser tidos en conta a efectos de xustificar a formación. Na referencia á formación en materia de igualdade por razón de xénero ou formación en temas relacionados coa igualdade de oportunidades por razón do xénero, débese entender incluída a formación en materia de violencia de xénero. – xustificación da experiencia en temas relacionados coa igualdade de oportunidades por razón do xénero, por ter traballado en entidades públicas ou privadas, ou ter realizado voluntariado nalgunha das entidades inscritas no Rexistro de Acción Voluntaria de Galicia na sección I (entidades de acción voluntaria) (artigo 10.3 do DECRETO 130/2016, de 15 de setembro, polo que se establecen os requisitos e o procedemento para o recoñecemento e acreditación dos centros de información á muller de titularidade das entidades locais de Galicia); que se acreditará co orixinal ou fotocopia compulsada da certificación da entidade na que se prestaron os servizos na que se faga constar as funcións e tempo traballado; ou ben, mediante o correspondente contrato de traballo, no que se faga constar o posto desempeñado (a duración do tempo de traballo acreditarase co informe de vida laboral). Na referencia á experiencia en igualdade de oportunidades por razón do xénero ou en temas relacionados coa igualdade de oportunidades por razón do xénero, débese entender incluída a experiencia en materia de violencia de xénero. – xustificantes dos méritos alegados, no seu caso – curriculum vitae do/a aspirante – no seu caso, celga 4 ou equivalente. Rematado o prazo de presentación de instancias, ditarase resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no Taboleiro de Anuncios do Concello de Arzúa e na páxina web. A resolución pola que se aproba lista provisoria de admitidos/as e excluídos/as será definitiva no caso de non haber excluídos/as. No caso de habelos, os/as aspirantes excluídos/as, dispoñen dun prazo de dez (10) días a contar dende o seguinte ao da publicación da devandita resolución, para presentar as reclamacións oportunas ou emendas de defectos, nos termos do art.68 da Lei 39/15. Posteriormente elaborarase unha nova lista cos/as candidatos/as definitivamente admitidos/as e excluídos/as, segundo o resultado das subsanacións a que se refire o parágrafo anterior, que será igualmente exposta no Taboleiro de Anuncios e na páxina web. Nesta resolución indicarase tamén cal será a data, lugar e hora na que se haberá de levar a cabo a valoración dos méritos á que se refire o apartado a) da base décima; así como a composición do tribunal de selección. O tribunal estará composto por un presidente, tres vocais e un secretario, que serán designados por Resolución da Alcaldía, respectando o disposto no artigo 60 do Real Decreto Lexislativo 5/2015, de 30 de outubro, polo que se aproba o Texto refundido da Lei do Estatuto Básico do Empregado Público; debendo posuír titulación igual ou superior á esixida aos aspirantes como requisito para participar na convocatoria. A súa composición axustarase os principios de imparcialidade e profesionalidade dos seus membros, e tenderase á paridade entre homes e mulleres. Non poderá constituírse nin actuar o tribunal sen a asistencia de máis da metade dos seus membros, debendo estar presentes o/a Presidente/a e o Secretario/a en todo caso. O tribunal poderá dispoñer a incorporación de asesores especialistas, que colaborarán co órgano de selección unicamente no exercicio das súas especialidades técnicas, tendo voz pero non voto. Os membros do Tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 23 da Lei 40/2015, do 1 de outubro, de Réxime Xurídico do Sector público. Os/as aspirantes poderán recusar aos membros do Tribunal cando se deran calquera das citadas circunstancias. A selección realizarase tendo en conta o necesario cumprimento dos principios constitucionais de igualdade, mérito, capacidade e publicidade. O procedemento de selección desenvolverase en dúas fases: a) a FASE DE CONCURSO e b) a FASE DE OPOSICIÓN a) FASE DE CONCURSO: obrigatoria e non eliminatoria. O 40 por 100 da puntuación total poderá obterse na fase de concurso. A puntuación neste apartado publicarase no Taboleiro de Anuncios do Concello indicando lugar, data e hora prevista para a realización do primeiro exercicio da fase de oposición. Os documentos que acrediten os méritos que se valoran nesta fase de concurso deberán presentarse en orixinal ou copia compulsada. O tribunal de selección procederá á valoración dos méritos de acordo co seguinte baremo: 1.- Experiencia profesional: valorarase ata un máximo de 25 puntos de acordo co seguinte baremo 1. por servizos prestados como asesor/a xurídico/a dun Centro de Información á Muller: 0,25 puntos por cada mes traballado 2. por servizos prestados como profesional do dereito ao servizo de calquera Administración territorial ou institucional, en calquera das seguintes materias: 0,15 puntos por cada mes traballado - consecución da igualdade efectiva entre mulleres e homes ou en asuntos relacionados coa promoción social da igualdade de xénero - prevención, información, asesoramento e loita en xeral contra a violencia de xénero, así como de atención ás mulleres vítimas desta violencia, ás fillas e fillos e ás persoas menores ou maiores dependentes delas - atención a mulleres pertencentes a colectivos en situación de vulnerabilidade e/ou risco de exclusión social.3. por servizos prestados como profesional do dereito no ámbito privado, nalgunha das materias comprendidas no apartado anterior (2): 0,10 puntos por cada mes traballado Os servizos prestados a tempo parcial computaranse de forma proporcional aos prestados a xornada completa. Os citados méritos valoraranse con referencia á data na que remate o prazo de presentación de instancias e acreditaranse aportando os seguintes documentos: - nos supostos comprendidos nos apartados 1 e 2, certificación da Administración Pública na que se prestaron os servizos na que se faga constar o posto desempeñado e as funcións, así como a xornada e tempo traballado. - no suposto comprendido no apartado 3, a través do correspondente contrato de traballo, no que se faga constar o posto desempeñado e as funcións, así como a xornada de traballo. A duración do tempo de traballo acreditarase co informe de vida laboral.2.- Formación profesional: valorarase ata un máximo de 10 puntos de acordo co seguinte baremo 1. pola realización de estudos vinculados coa igualdade efectiva entre mulleres e homes, igualdade de oportunidades, promoción social da igualdade de xénero, violencia de xénero, mulleres pertencentes a colectivos en situación de vulnerabilidade e/ou risco de exclusión social, colectivos de persoas lesbianas, gays, transexuais, bisexuais e intersexuais: ata 6 puntos  mil (1.000) ou mais horas: 6 puntos  cincocentas (500) ou mais horas: 4 puntos  mais de cen (100) horas: 2 puntos 2. pola realización de cursos de formación impartidos ou homologados pola Administración ou Organismo Público correspondente, vinculados coa igualdade efectiva entre mulleres e homes, igualdade de oportunidades, promoción social da igualdade de xénero, violencia de xénero, mulleres pertencentes a colectivos en situación de vulnerabilidade e/ou risco de exclusión social, colectivos de persoas lesbianas, gays, transexuais, bisexuais e intersexuais: ata 4 puntos  Ata 10 horas de duración: 0,10 puntos.  De 11 a 25 horas de duración: 0,25 puntos.  De 26 a 50 horas de duración: 0,50 puntos.  De 51 a 75 horas de duración: 0,75 puntos.  De 76 a 100 horas de duración: 1 punto. A formación profesional acreditarase aportando a certificación da entidade que impartiu os estudos ou cursos, ou ben, os documentos oficiais acreditativos da súa realización. Nas certificacións e documentos acreditativos deberá constar a duración dos estudos ou cursos de que se trate. En caso contrario, entenderase que teñen ata 10 horas de duración e serán valorados con 0,10 puntos cada un deles.3.- Por publicacións e impartición de cursos ou xornadas: valoraranse ata un máximo de 5 puntos As publicacións e impartición de cursos ou xornadas relativas a actividades vinculadas coa igualdade efectiva entre mulleres e homes, igualdade de oportunidades, promoción social da igualdade de xénero, violencia de xénero, mulleres pertencentes a colectivos en situación de vulnerabilidade e/ou risco de exclusión social, colectivos de persoas lesbianas, gays, transexuais, bisexuais e intersexuais: 1 punto por publicación, curso ou xornada impartida Estes méritos acreditaranse aportando a publicación ou documento oficial acreditativo da impartición do curso ou xornada. b) FASE DE OPOSICIÓN: obrigatoria e non eliminatoria. O 60 por 100 da puntuación total poderá obterse na fase de oposición. A fase de oposición constará das seguintes probas: b.1.- Proba teórica: obrigatoria e eliminatoria. Realizarase un exame tipo test que consistirá en responder a un cuestionario de 30 preguntas, mais 5 preguntas de reserva, sobre os contidos do temario que se recolle no ANEXO I. Os aspirantes deberán presentarse para a realización do exercicio provistos do DNI ou dun documento fidedigno acreditativo da súa identidade, a xuízo do tribunal de selección. Cada pregunta formularase con catro respostas alternativas, das que solo unha será correcta. O exercicio realizarase a porta cerrada coa única presencia dos/as opositores/as, os membros do tribunal e as persoas colaboradoras que este último designe, no seu caso. O tempo máximo para a realización deste exercicio será de 45 minutos. Cada resposta correcta valorarase con un (1) punto. Cada resposta incorrecta restará 0,25 puntos. As respostas en branco non puntuarán. O exercicio cualificarase de 0 a 30 puntos e será necesario para superalo un mínimo de 15 puntos. As puntuacións faranse públicas unha vez rematada a corrección dos test, concretando o lugar, día e hora para a realización da proba práctica. b.2.- Proba práctica: obrigatoria e eliminatoria. Realizarase unha proba práctica polos/as aspirantes que superasen a puntuación mínima de 15 puntos establecida para a proba teórica. A proba práctica consistirá na resolución dun suposto práctico entre dous propostos polo Tribunal. O seu contido situarase no ámbito das materias tratadas dentro do programa establecido nas bases e estará en consonancia cos procedementos, tarefas e funcións habituais da praza obxecto de convocatoria. Na súa resolución poderanse utilizar textos legais non comentados. Neste exercicio valorarase o volume e comprensión dos coñecementos e a claridade da exposición. Os aspirantes seleccionados deberán presentarse para a realización da proba provistos do DNI ou dun documento fidedigno acreditativo da súa identidade, a xuízo do tribunal de selección, e seguirase coma orde de actuación o das respectivas instancias no Rexistro Xeral do Concello de Arzúa. As cualificacións da proba práctica obteranse sumando as puntuacións outorgadas por cada membro do Tribunal con dereito a voto para cada un dos dous exercicios, e dividindo a puntuación total resultante entre ese mesmo número de membros. A proba práctica cualificarase de 0 a 25 puntos e será necesario para superalo un mínimo de 12,50 puntos na suma das puntuacións outorgadas polos membros do tribunal con dereito a voto. b.3.- Proba de galego: obrigatoria e non eliminatoria. A acreditación do coñecemento da lingua galega realizarase coa presentación (antes da finalización do prazo de presentación de instancias) do certificado de coñecemento da lingua galega CELGA 4, ou equivalente, debidamente homologado polo órgano competente en materia de política lingüística da Xunta de Galicia, de acordo co disposto na ORDEN de 10 de febreiro de 2014 pola que se modifica a Orden de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014. Os/as aspirantes que superasen a puntuación mínima de 12,50 puntos establecida para a proba práctica que non podan acreditar o coñecemento do galego da forma prevista no punto anterior deberán de acreditalo mediante a realización dunha proba de galego que terá carácter obrigatorio aínda que non eliminatorio. Dita proba consistirá na tradución directa do castelán ao galego dun texto proposto polo Tribunal durante un tempo máximo de 30 minutos e sen axuda do dicionario. O exercicio cualificarase cun máximo de 5 puntos. Aos aspirantes que posúan o CELGA 4 (ou superiores) atribuiráselles a máxima puntuación nesta proba (5 puntos). A puntuación final virá determinada pola suma da puntuación obtida no concurso de méritos, na proba teórica, na proba práctica, e na proba de galego. Aos efectos da súa notificación colectiva publicarase un Anuncio no Taboleiro, indicando a puntuación obtida por cada un/ha dos/as aspirantes en cada unha das fases e probas, así como a suma das mesmas. No caso de empate na puntuación final, resolverase o mesmo en favor do aspirante que acadara unha maior puntuación no apartado de experiencia profesional; e de persistir o mesmo, resolverase en favor do que acadara maior puntuación na proba práctica. O Tribunal cualificador proporá ao Alcalde a contratación do/a aspirante que obtivera a maior puntuación, sen que poidan ser propostos mais aspirantes que o correspondente ao posto de traballo que se pretende contratar; e sen prexuízo de trasladar a proposta de contratación en favor do seguinte ou seguintes aspirantes pola orde de puntuación, para o suposto de que o primeiro (ou seguintes) non puideran acreditar os requisitos necesarios para ser contratados, ou renunciasen a tal contratación. No caso de quedar deserto o proceso selectivo por non superar ningún aspirante as probas ou por non presentarse ningún a esta, o alcalde queda autorizado a convocalo novamente cantas veces fose necesario, de conformidade coas presentes bases. O tribunal de selección queda autorizado para resolver as dúbidas que se presenten e para adoptar os acordos necesarios para o bo funcionamento deste procedemento de selección en todo o non previsto nas presentes Bases. Previamente á sinatura do correspondente contrato, os/as candidatos/as seleccionados/as deberán achegar ao Departamento de Secretaría, no prazo de 3 días contados dende o seguinte ao da publicación do correspondente anuncio no Taboleiro de anuncios, a seguinte documentación: 1.- Certificado médico oficial de non padecer enfermidade nin estar afectado por limitación física ou psíquica que sexa incompatible co exercicio das funcións para as que resultou seleccionado/a.2.- Declaración expresa de non ter sido separado/a, mediante expediente disciplinario, do servizo de ningunha administración pública, nin atoparse inhabilitado/a por sentencia firme para o exercicio de funcións públicas.3.- Declaración expresa de no estar incurso en causa de incompatibilidade do persoal ao servizo das administracións públicas conforme á normativa vixente. As presentes bases poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as dictou, no prazo dun mes contado dende o día seguinte ao da súa publicación no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado dende o día seguinte ao da súa publicación no BOP. Os/as interesados/as poderán interpoñer tamén calquera outro recurso que estimen procedente.1. A Constitución española de 1978. Dereitos fundamentais e liberdades públicas: contido esencial. Dereitos e deberes dos cidadáns.2. O Estatuto de autonomía de Galicia. As institucións da comunidade autónoma: o Parlamento. O Consello da Xunta. O/a presidente/a.3. O réxime local: regulamentación xurídica. O municipio: concepto e elementos.4. Concepto e clases de empregados públicos. Dereitos e deberes. Código de conduta. Réxime de incompatibilidades.5. Principio de igualdade entre mulleres e homes. Igualdade formal e igualdade real. Discriminacións directas e indirectas.6. As mulleres no ámbito rural. O caso de Galicia.7. O acoso sexual: consideracións xerais sobre o acoso sexual no ámbito laboral. Prevención e actuación. Aspectos legais.8. Conciliación da vida familiar e laboral. Dobre xornada. Permisos de maternidade e paternidade. Lactación. Excedencias.9. Lei 2/2007, do 28 de marzo, do traballo en igualdade das mulleres de Galicia.10. Modalidades de contratos laborais. Contratos indefinidos e de duración determinada. Clases e réxime xurídico. O Despido Laboral: Clases e Regulación Xurídica.11. Réxime xeral da Seguridade Social Prestacións Económicas por incapacidade temporal, maternidade e riscos durante o embarazo. Prestacións Económicas por Viudedade, Xubilación e desemprego.12. Plans de igualdade de oportunidades. Contido, estrutura e fins. V Plan do Goberno galego para a igualdade entre mulleres e homes.13. Funcións e obxectivos dun Centro de Información ás Mulleres (C. I. M.). Normativa reguladora. Persoal e medios dun C. I. M. Recollida de estatísticas nun C. I. M.14. Recursos sociais para as mulleres. Centros, servizos e programas. O caso de Galicia.15. Asistencia xurídica gratuíta. Requisitos, procedemento e regulación legal.16. Leis de Igualdade: Lei Orgánica 3/2007, de 22 de marzo, para a igualdade efectiva de mulleres e homes. Lei 7/2004, de 16 de xullo, galega para a igualdade de mulleres e homes de Galicia.17. Violencia de xénero: Concepto, orixe, causas e transmisión. Tipos de violencia ás mulleres. Motivo da perdurabilidade. Factores desencadeantes Prevención e protección Integral.18. Perfís psicolóxicos do maltratador e da maltratada. Efectos nas vítimas.19. Recursos e programas específicos na Comunidade Autónoma de Galicia. Protocolos de actuación.20. Evolución do tratamento da violencia de xénero no Código Penal español.21. Lei 27/2003, de 31 de xullo, reguladora da Orde de Protección das Vítimas da Violencia Doméstica.22. Lei Orgánica 1/2004, de 28 de decembro, de Medidas de Protección Integral contra a Violencia de Xénero.23. Medidas xudiciais de protección e seguridade das vítimas. Suspensión da patria potestade ou custodia, do réxime de visitas e do dereito á tenencia, porte e uso de armas. Mantemento das medidas de protección e seguridade. Quebrantamento de condena.24. Lei 11/2007, do 27 de xullo, galega para a prevención e o tratamento integral da violencia de xénero.25. Xuízos rápidos en relación coa violencia sobre a muller. Vantaxes e desvantaxes.26. Axudas económicas ás mulleres maltratadas na Comunidade Autónoma de Galicia. Reinserción laboral.27. A Lei de Protección de Datos. Protección dos datos de violencia de xénero.28. Prostitución: Regulación. Posturas acerca da prostitución. Corrupción de menores.29. Abandono de familia. Quebrantamento dos deberes de custodia e indución de menores ao abandono do domicilio.30. Efectos civís da Lei 13/2005, de 1 de xullo. O matrimonio. Réxime xurídico e regulación. Unións de feito ou more uxorio.31. Réxime Económico matrimonial: Clases e efectos. Regulación xurídica.32. Procesos de ruptura matrimonial, réxime xurídico, causas, efectos e procedementos.33. Separación. A reforma da Lei 15/2005. Procedemento. Lexitimación, xurisdición e competencia.34. Divorcio. A reforma da Lei 15/2005. Procedemento. Lexitimación, xurisdición e competencia.35. Separacións de parellas de feito. Trámite procedimental. Analoxías e diferenzas coas separacións matrimoniais. Xurisprudencia.36. Efectos comúns á nulidade, separación e divorcio. Artigo 90 e seguintes do Código Civil.37. Medidas provisionais previas á demanda de nulidade, separación ou divorcio. Lexitimación, competencia e procedemento.38. Medidas definitivas. Modificación: Procedemento e xurisprudencia.39. Relacións paterno-filiais. Representación legal dos fillos. Extinción da patria potestade.40. Alimentos entre parentes. Alimentos para fillos/as menores. Pensión compensatoria. Impago de pensións: delito e execución forzosa dos pronunciamentos sobre medidas. D/Dona ____________________________________________ con DNI n° ___________________ e domicilio a efectos de notificacións en __________________________________________ con n° de teléfono _______________/_______________ e correo electrónico ______________________________________________________________________ declaro coñecer e aceptar as bases publicadas no BOP da Coruña nº. de data././. para participar no proceso de selección para a contratación laboral temporal, na modalidade de contrato de interinidade, a tempo parcial, mediante o sistema de concurso-oposición, do posto de traballo de asesor/a xurídico/a do Centro de Información á Muller. Baixo xuramento/promesa declaro cumprir todos e cada un dos requisitos imprescindibles para participar neste procedemento selectivo, comprometéndome a xustificalos se resulto/a seleccionado/a ao remate do proceso de selección. Por todo isto SOLICITO tomar parte neste proceso de selección acompañando á presente solicitude os orixinais ou copias compulsadas da documentación indicada na base sétima das que rexen este proceso de selección. En Arzúa, a ______ de ___________________________ de 20_______ Asdo. _________________________________ SR. ALCALDE-PRESIDENTE DO CONCELLO DE ARZÚA. En Arzua, 29 de novembro de 2017. O alcalde Asdo: José Luis García-López